Sadama tänav (Haapsalu)
Sadama tänav on tänav Haapsalus. See saab alguse Väikese viigi kagukaldal Suur-Lossi tänavalt ja suundub Väikese viigi ja Tagalahe vahel loodesse. Supeluse tänavaga ristumiskoha lähedal paikneb Laine bussipeatus (mõlemal pool tänavat). Tänava ääres asuvad: Algne Haapsalu Linnahaigla hoone Sadama 2. Linnahaigla tegutses hoones aastail 1873–1979. Hotell Laine - Hestia Hotel Haapsalu Spa kompleks Sadama 9/11. Algne sanatooriumi sööklahoone valmis 1986. aastal ja neljakorruseline magamiskorpus 1987. aastal. Kompleksi arhitekt on Toivo Kallas. Haapsalu Neuroloogiline Rehabilitatsioonikeskus Sadama 16. Kinnistul asus algselt Uuemõisa mõisa omanikele kuulnud villa Favoritat (hävis 1941. aastal). Pärnu Maakohtu Haapsalu kohtumaja Sadama 21 (algselt, alates 1922. aastast tegutsenud Eesti Punase Risti Johan Laidoneri nimeline sanatoorium, 1936–1937 ehitati samale kohale August Volbergi projekteeritud hoone, milles tegutses 1940. aastani, 1946. aastast oli hoone üks sanatoorium Laine korpustest, 1953–1956 ametiühingute puhkekodu ja seejärel seedehäirete ravila), 2009. aastal avati hoonel Kaitseliidu Lääne maleva ja Eesti Reservohvitseride Kogu Läänemaa osakonna poolt mälestustahvel, jäädvustamaks, et hoones tegutses Eesti Punase Risti Johan Laidoneri nimeline sanatoorium. Promenaadi hotell Sadama 22, algne Ungern-Sternbergide villa „Wenden”. Rannarootsi Muuseum Sadama 32. Haapsalu Vanasadam Sadama tn 32a Tänav sai nime 1934. Tänav kandis varem nime Vana-Sadama tänav.